Landsretten stadfæster byrettens afgørelse i tiltale for overtrædelse af straffelovens § 276 a – indbrudstyveri i forening og efter forudgående aftale
Ret: Vestre Landsret (2. instans)
Faggruppe: Straffesag — Tilståelsessag
Sagsemner: Efterforskning og straffeproces;
Formueforbrydelser;

D O M

afsagt den 23. august 2022 af Vestre Landsrets 13. afdeling (dommerne Thomas
Tordal-Mortensen, Thomas Jønler og Jette Uhrenholt (kst.) med domsmænd) i
ankesag

V.L. S–0645–22

Anklagemyndigheden

mod

Tiltalte 2

født Dato (2003)

(advokat Stephan Ravn Berg, Haderslev)

Retten i Sønderborg har den 10. marts 2022 afsagt dom i 1. instans (rettens nr.

K03-5667/2021).

Påstande

Tiltalte 2 har påstået formildelse, således at straffen for bortfalder, subsidiært at

han alene idømmes en bøde, jf. straffelovens § 287, stk. 1.

Anklagemyndigheden har påstået skærpelse.

Forklaring

Tiltalte har for landsretten i det væsentlige forklaret som i 1. instans.



- 2 -

Tiltalte har supplerende forklaret, at han troede, at bygningen var forladt, da de
begik

indbruddet, og han havde ikke på det tidspunkt kendskab til, at det var blevet til et

Kulturcenter. De gik ikke ind med det formål at stjæle noget, men da de så

kasserne med sodavand til sidst i forløbet, tog de dem. Da de tre talte sammen om

aftenen, nævnte Tiltalte 3, at det var et religiøst sted, og de blev derfor enige om, at

de hellere måtte levere dem tilbage. Han er ikke tidligere straffet, og han har ikke

haft kontakt til politiet hverken før eller efter indbruddet. Han er under uddannelse

og læser HF.

Landsrettens begrundelse og resultat

Fem voterende udtaler:

Ved straffastsættelsen har vi lagt vægt på de samme omstændigheder, som byretten

har fremhævet, herunder at der er tale om indbrudstyveri begået af flere i forening,

jf. straffelovens § 285, stk. 1, jf. § 276 a. Vi finder således, at der ikke foreligger

oplysninger om sådanne formildende omstændigheder som anført i straffelovens §

287, stk. 1, som kan begrunde, at straffen skal bortfalde, eller at tiltalte alene skal

straffes med bøde.

Vi stemmer derfor for at stadfæste byrettens dom.

En voterende udtaler:

Jeg finder efter en samlet vurdering af oplysningerne om forholdet, at der

foreligger sådanne formildende omstændigheder som anført i straffelovens § 287,

stk. 1, der fører til, at tiltalte alene skal straffes med en bøde. Jeg stemmer derfor

for, at straffen skal nedsættes til en bøde.

Der afsiges dom efter stemmeflertallet.

Landsretten stadfæster herefter dommen.

T h i k e n d e s f o r r e t:

Byrettens dom stadfæstes.



- 3 -

Tiltalte skal betale sagens omkostninger for landsretten.

Thomas Tordal-Mortensen
Thomas Jønler

Jette
Uhrenholt

(kst.)